

**ข้อบังคับมหาวิทยาลัยธรรมศาสตร์**

**ว่าด้วยการบริหารสถาบันเทคโนโลยีนานาชาติสิรินธร (ฉบับที่ ๓) พ.ศ. ๒๕๖๖**

โดยที่เป็นการสมควรแก้ไขเพิ่มเติมข้อบังคับมหาวิทยาลัยธรรมศาสตร์ว่าด้วยการบริหาร
สถาบันเทคโนโลยีนานาชาติสิรินธร

อาศัยอำนาจตามความในมาตรา ๒๓ (๒) แห่งพระราชบัญญัติมหาวิทยาลัยธรรมศาสตร์
พ.ศ. ๒๕๕๘ สภามหาวิทยาลัย ในการประชุมครั้งที่ ๑๑/๒๕๖๖ เมื่อวันที่ ๒๖ ตุลาคม ๒๕๖๖
จึงออกข้อบังคับไว้ดังนี้

**ข้อ ๑** ข้อบังคับนี้เรียกว่า “ข้อบังคับมหาวิทยาลัยธรรมศาสตร์ว่าด้วยการบริหารสถาบันเทคโนโลยีนานาชาติสิรินธร (ฉบับที่ ๓) พ.ศ. ๒๕๖๖”

**ข้อ ๒** ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไป

**ข้อ ๓** ให้ยกเลิกความใน (๑) ของข้อ ๑๒ ของข้อบังคับมหาวิทยาลัยธรรมศาสตร์ว่าด้วย
การบริหารสถาบันเทคโนโลยีนานาชาติสิรินธร พ.ศ. ๒๕๖๒ และให้ใช้ความต่อไปนี้แทน

“(๑) ดำรงตำแหน่งทางวิชาการระดับศาสตราจารย์ที่ไม่รวมถึงศาสตราจารย์พิเศษตามพระราชบัญญัติหรือระเบียบข้อบังคับของมหาวิทยาลัยธรรมศาสตร์ หรือของสถาบันอุดมศึกษาอื่นหรือเป็นผู้ที่
สภามหาวิทยาลัยหรือสภาสถาบันอุดมศึกษาอื่นมีมติเห็นชอบให้ดำเนินการเพื่อทรงพระกรุณาโปรดเกล้าฯ แต่งตั้งให้ดำรงตำแหน่งศาสตราจารย์ที่ไม่รวมถึงศาสตราจารย์พิเศษ ทั้งนี้ ในกรณีที่เป็นการพิจารณา
ให้ดำเนินการเพื่อทรงพระกรุณาโปรดเกล้าฯ แต่งตั้งโดยสภาสถาบันอุดมศึกษาอื่น ให้พิจารณาเป็นรายกรณีไป”

 ประกาศ ณ วันที่ ๒๖ ตุลาคม พ.ศ. ๒๕๖๖

 (ศาสตราจารย์ ดร.สุรพล นิติไกรพจน์)

 นายกสภามหาวิทยาลัย